ПРОГРАМ ЈАВНЕ РАСПРАВЕ

О НАЦРТУ ОДЛУКЕ О НАКНАДAМА ЗА КОРИШЋЕЊЕ ЈАВНИХ ПОВРШИНА НА ТЕРИТОРИЈИ ОПШТИНЕ ОЏАЦИ

1. У поступку уређивања области коришћења јавних добара, Одељење за финансије и јавне приходе Општинске управе општине Оџаци спроводи јавну расправу о Нацрту Одлуке о накнадама за коришћење јавних површина на територији општине Оџаци.
2. Јавна расправа траје 15 дана од дана објављивања.
3. Учесници у јавној расправи су сва заинтересована физичка и правна лица.
4. Програм јавне расправе се објављује на интернет страници Општине Оџаци и огласним таблама Општинске управе општине Оџаци.
5. Примедбе и предлози се достављају Општинској управи општине у писменом облику, најкасније до 03.12.2021. године, путем писарнице Општинске управе општине Оџаци, Кнез Михајлова 24. Оџаци.
6. Јавна расправа ће се одржати 06.12.2021. године у 09,00 часова, у сали Општинског већа Општине Оџаци, када сва правна и физичка лица могу образложити своје примедбе и предлоге упућене током јавног увида.
7. По окончању јавне расправе Одељење за финансије и јавне приходе Општинске управе општине Оџаци ће анализирати све примедбе, предлоге и сугестије у јавној расправи и на основу тога сачинити извештај о одржаној јавној расправи и објавити га на интернет страници Општине Оџаци и огласним таблама Општинске управе општине Оџаци.